**מנהל חדש – שיחת היכרות**

שינויי כוח-אדם  בהנהלת בית הספר, אינם קלים לאיש. מנהל חדש עשוי לעורר תחושה של חוסר ודאות, ואפילו חרדה בקרב חלק מהמורים, אצל אחרים התחושה יכולה להיות של התחדשות והזדמנות... על מנת לפוגג את העמימות, על המנהל החדש להציג את עצמו, להכיר את שותפיו לעבודה וליצור תיאום ציפיות מחודש, עליו לקיים שיחות אישיות עם אנשי הצוות עוד טרם פתיחת השנה.

ישנו משקל רב לשיחות הראשונות, כי הרי אין הזדמנות שנייה לרושם ראשוני ... על כן, חשוב לתאם מועד נוח למורה, להגדיר את זמן הפגישה, לדאוג לאווירה נעימה (כיבוד קל על השולחן – עוגיות או ירקות, שתיה קלה, טישו...), לגלות אמפתיה, ובעיקר להקשיב – להקשיב למה שנאמר וגם למה שלא...

ראשית, יש לקיים שיחות אישיות עם צוות הניהול. המלצתי על שתי שיחות: שיחת היכרות ראשונית ושיחה לתיאום ציפיות.

הפיצול לשתי שיחות יאפשר אתנחתא בין השיחות, היערכות לשיחה הבאה, ויזמן חשיבה ועיבוד של התכנים שעלו במפגש הראשון. הזמנה למפגש שני, פחות מאיים ויותר מוכר – כך החלק המאיים, העמום והחדש ייספג במפגש הראשון.

החלוקה לשניים לוקחת זמן, אך לטווח ארוך היא משמעותית ויעילה יותר.

לאחר ששוחח המנהל החדש עם צוות הניהול, עליו להיפגש עם אנשי המנהלה, מאוחר יותר עם דרג הביניים (רכזי מקצוע) ולבסוף, בבתי ספר בינוניים וקטנים, מומלץ שיקיים אף שיחה אישית עם כל אחד המורים או לפחות עם המחנכים.

עם צוות ההנהלה מומלץ לקיים שתי שיחות נפרדות, בעוד שעם צוות המורים והמנהלה ניתן להסתפק בשיחה אחת משולבת.

**שיחה ראשונה - שיחת היכרות, מהלך השיחה:**

מטרת השיחה הראשונה הינה כפולה: מצד אחד, שיחת היכרות של המנהל עם המורה / איש הצוות ומנגד, הזדמנת נפלאה למנהל להציג את האני החינוכי שלו בפני המורה (כמוטו קצר).

* ספר לי קצת על עצמך (בחירה חופשית של המורה מה לספר)
* המנהל יספר מעט על עצמו (על המנהל להתמקד בנקודות המשמעויות ביותר, בדברים שחשוב שהמורה ידע עליו והיכולים לעזור בהמשך השיחה ותהליך העבודה)
* אשמח אם תשתף אותי ב 2-3 דברים מיוחדים ומוצלחים שעשית השנה.
* מה הייתה רוצה לעשות אחרת? האם יש לך יעד לשיפור לשנה הקרובה?
* תיאור ה"אני מאמין" של המנהל "אחד הדברים החשובים לי/האני מאמין החינוכי שלי הוא..." (ממוקד וקצר – המורה אמור לצאת עם משהו ברור ורצוי שגם יזכור אותו)

**שיחה שנייה - תיאום ציפיות, מהלך השיחה:**

* איך עברה החופשה? האם חשבת על משהו מאז הפגישה הקודמת?
* תיאור העבודה בשנה שחלפה. (מה היה בדיוק התפקיד שלך? מהי הגדרת התפקיד מבחינתך?)
* יעדים:

א. יעדים לשנה הקרובה

ב. מה ייחשב הצלחה בעינייך בשנה הקרובה?

ג. מהי הדרך להצלחה זו, לדעתך?

ד. מהם הקשיים הצפויים בדרך?

ה. מהי דרך ההתמודדות מול הקשיים?

ו. מה אתה צריך על מנת להצליח? מי יכול לסייע לך? במה אני יכול לסייע לך?

* עם מה אתה יוצא היום?
* אישי – כמנהל חשוב לי ש....

**מהלך שיחה משולבת – היכרות ותיאום ציפיות:**

* איך עברה החופשה?
* ספר לי קצת על עצמך (בחירה חופשית של המורה מה לספר).
* המנהל יספר מעט על עצמו (על המנהל להתמקד בנקודות המשמעויות ביותר, בדברים שחשוב שהמורה ידע עליו והיכולים לעזור בהמשך השיחה ותהליך העבודה).
* אשמח אם תשתף אותי ב 2-3 דברים מיוחדים ומוצלחים שעשית השנה + תיאור העבודה בשנה שחלפה. (מה היה בדיוק התפקיד שלך? מהי הגדרת התפקיד מבחינתך?)
* יעדים:

א. מה הייתה רוצה לעשות אחרת? האם יש לך יעד לשיפור לשנה הקרובה?

ב. מה ייחשב הצלחה בעינייך בשנה הקרובה?

ג. מהי הדרך להצלחה זו, לדעתך?

ד. מהם הקשיים הצפויים בדרך?

ה. מהי דרך ההתמודדות מול הקשיים?

ו. מה אתה צריך על מנת להצליח? מי יכול לסייע לך? במה אני יכול לסייע לך?

* תיאור ה"אני מאמין" של המנהל "אחד הדברים החשובים לי/האני מאמין החינוכי שלי. הוא..." (ממוקד וקצר – המורה אמור לצאת עם משהו ברור ורצוי שגם יזכור אותו)
* עם מה אתה יוצא היום?
* אישי – כמנהל חשוב לי ש....

בהצלחה בדרך החדשה

שרית חדד

יועצת ארגונית-פדגוגית